2022.8.4.
HU
Az Európai Unió Hivatalos Lapja
C 297/1
I (Állásfoglalások, ajánlások és vélemények)
AJÁNLÁSOK
EURÓPAI KÖZPONTI BANK AZ EURÓPAI KÖZPONTI BANK AJÁNLÁSA (2022. július 27.) az Európai Unió Tanácsa számára a De Nederlandsche Bank külső könyvvizsgálóiról (EKB/2022/27) (2022/C 297/01)
AZ EURÓPAI KÖZPONTI BANK KORMÁNYZÓTANÁCSA,
tekintettel az Európai Unió működéséről szóló szerződésre, tekintettel a Központi Bankok Európai Rendszere és az Európai Központi Bank Alapokmányára és különösen annak 27.1. cikkére, mivel: (1)
Az Európai Központi Bank (EKB) és azon tagállamok, amelyek pénzneme az euro, nemzeti központi bankjainak beszámolóit az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálók ellenőrzik.
(2)
2018-ban a De Nederlandsche Bank a KPMG Accountants N.V.-t választotta külső könyvvizsgálójaként a 2019–2022. pénzügyi évekre, a megbízatásnak a 2025. pénzügyi évig történő meghosszabbításának lehetőségével (1),
(3)
A De Nederlandsche Bank jelenlegi külső könyvvizsgálójának, a KPMG Accountants N.V.-nek a megbízatása a 2022. pénzügyi év ellenőrzését követően megszűnik.
Ezért külső könyvvizsgáló kinevezése szükséges a 2023. pénzügyi évtől.
(4)
A De Nederlandsche Bank meg kívánja hosszabbítani a KPMG Accountants N.V. megbízatását a 2025-ös pénzügyi évig.
A De Nederlandsche Bank és a KPMG Accountants N.V. között létrejött szerződéses megállapodások szerint ez a hosszabbítás lehetséges,
ELFOGADTA EZT AZ AJÁNLÁST:
Ajánlott, hogy a 2023–2025. pénzügyi évekre a De Nederlandsche Bank külső könyvvizsgálójaként a KPMG Accountants N.V.-t jelöljék ki.
(1) Az Európai Központi Bank EKB/2018/25 ajánlása (2018. október 19.) az Európai Unió Tanácsa számára a De Nederlandsche Bank külső könyvvizsgálóiról (HL C 394., 2018.10.30., 1. o.).